સેલિબ્રિટીઓ કે બિઝનસમેનોનાં લગ્નમાં આવાં ફ્લાવર્સનું ડેકોરેશન હવે આમ છે, જેમાં તેઓ કેટલાય કરોડો રૂપિયાનાં ફૂલોની બહારગામથી મગાવે છે. જોકે ઘરમાં ડેકોરેશન કરવા માટે આટલું ઉપર જવાની જરૂર નથી. કોઈ લોકલ ફ્લોરિસ્ટને બોલાવીને ઘરને ફૂલોથી ડેકોરેટ કરી શકાય છે. આવાં ફૂલોનું ડેકોરેશન ખિસ્સામાં થોડું મોટું કાણું પાડે છે, પણ દેખાવમાં પણ એ ખૂબ રૉયલ લાગે છે. કાર્નેશન, ઝરબેરા, ઑર્કિડ, બર્ડ ઑફ પૅરેડાઇઝ આ બધા જ પ્રકારનાં ફૂલો ૭-૮ દિવસ સુધી ટકી રહે છે. માટે જો રિયલ ફ્લાવર્સનું ઘરમાં ડેકોરેશન કરવું હોય તો લગ્નના પ્રસંગો શરૂ થવાના એક દિવસ પહેલાં જ આ ફૂલોથી ઘરેને ડેકોરેટ કરી શકાય. આ ડેકોરેશનમાં લીલા રંગની ફોમની ઈંટ પર ફૂલો લગાવવામાં આવે છે. સીલિંગ અને દીવાલનો જે ખૂણો પડતો હોય એ લાઇનમાં તેમ જ ઘરના બધા ખૂણાઓમાં આ ડેકોરેશન સારું લાગશે. એ સિવાય સેન્ટરમાં એક ફૂલોનો બનાવેલો માટો ગોળો પણ લટકાવી શકાય. ફૂલોનું ડેકોરેશન કરવા માટે ધ્યાન રાખો કે ફૂલો ફ્રેશ અને સારી કન્ડિશનમાં હોય.